 Fuyani izimvu, zingamphilisa umlimi uMthunywaFuyani izimvu, zingamphilisa umlimi03 Oct, 2019 - 00:10 2019-10-02T19:22:4200:00 2019-10-03T00:03:5000:00 0 ViewsNxa ufuna ukufuya izimvu zakho eziphile kuhle bana lesiqiniseko sokuthi zithola ukudla okufaneleyo njalo okwakha umzimbaEkhuluma lentatheli kaMthunywa uMnumzana Cosmas Muzunde ongu-Livestock Specialist esabelweni seMatabeleland North ubike ukuthi abalimi bengazitshayela imali ngokufuya izimvu ngoba yizifuyo ezincane ezingadingi indawo enkulu ukufuyela njalo akudingakali mali enengi ukuqala le ibhizimusi.Ukufuya izimvu libhizimusi elihle kakhulu kubalimi kodwa kumele ukuthi umlimi nxa efuna ukuqala ibhizimusi le futhi efuna ukuphumelela kumele abengumlimi okhaliphileyo owenelisa ukuthi ahlele kuhle inhlelo zakhe.Ulandise esithi okuqakatheke kakhulu ezimvini yikudla ngoba zinyamazana ezidinga ukudla kakhulu njalo okwakha mzimba.Nxa ufuna ukufuya izimvu zakho eziphile kuhle bana lesiqiniseko sokuthi zithola ukudla okufaneleyo njalo okwakha umzimba okuzenza zihlale zilamandla ikakhulu ama-proteins. Umlimi sengakwenza lokhu ngokuzipha indumba ze-soya beans, i-sunflower kanye lentanga zotshinda.Uphethe ngokuthi abalimi bazame ibhizimusi lezimvu ngoba zingaletha imali ngesikhathi esincane njalo umlimi udinga ulwazi olubanzi ngalokhu angafika emahofisini abo acetshiswe langemihlobo yezimvu angayifuya. 